|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*- +\*yqw\*ydr\*utA\*obE\*ugc\*dwc\*oxA\*wfr\*zil\*xCc\*zew\*- +\*eDs\*ors\*lyd\*lyd\*lyd\*jBB\*nmi\*ics\*ncj\*iEg\*zfE\*- +\*ftw\*fxy\*sfj\*koa\*FBA\*rrE\*sfj\*xlb\*DBv\*dAc\*onA\*- +\*ftA\*tvu\*kkx\*wdn\*jgz\*tis\*hza\*tBl\*yqb\*ugk\*uws\*- +\*xjq\*lfw\*Dhw\*kwr\*nmw\*hky\*uzE\*bnD\*yrq\*prw\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 400-02/24-01/2

URBROJ: 2176-13-24-1

Lipovljani, 09. prosinca 2024.

Na temelju članka 18. stavka 1. Zakona o proračunu ( Narodne novine, broj: 144/21) i članka 26. Statuta Općine Lipovljani (Službeni vjesnik, broj: 14/21), Općinsko vijeće Općine Lipovljani na 26. sjednici održanoj 09. prosinca 2024. godine donijelo je

**O D L U K U**

**o izvršavanju Općinskog proračuna Općine Lipovljani za 2025. godinu**

**I. OPĆE ODREDBE**

Članak 1.

Ovom se Odlukom uređuje struktura Proračuna Općine Lipovljani za 2025. godinu (u daljnjem tekstu: Proračun), njegovo izvršavanje, upravljanje općinskom imovinom i dugovima, pravima i obvezama proračunskih korisnika.

**II.  STRUKTURA PRORAČUNA**

Članak 2.

Proračun se sastoji od Općeg i Posebnog dijela, te Obrazloženja.

Opći dio Proračuna sadrži: sažetak Računa prihoda i rashoda i Računa financiranja, Račun prihoda i rashoda i Račun financiranja.

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Posebni dio Proračuna sastoji se od plana rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Članak 3.

Projekcija prihoda i rashoda za dvogodišnje razdoblje sadrži prihode i rashode za 2026. i 2027. godinu koji su procijenjeni prema smjernicama i uputama Ministarstva financija.

Članak 4.

Na temelju financijskih planova proračunskih korisnika izrađuje se konsolidirani proračun koji sadrži prihode i primitke, te rashode i izdatke proračuna i njegovih proračunskih korisnika.

**III. IZVRŠAVANJE PRORAČUNA**

Članak 5.

Sredstva se u proračunu osiguravaju korisnicima proračuna (u nastavku teksta:  korisnici), koji su u njegovu Posebnom dijelu određeni za nositelje sredstava na pojedinim stavkama.

Članak 6.

Za izvršavanje Proračuna u cjelini je odgovoran nositelj izvršne vlasti – Općinski načelnik.

Članak 7.

Proračunska sredstva koristit će se  za namjene koje su određene Proračunom i do visine utvrđene u njegovom Posebnom dijelu, na razdjelima i pozicijama, a u svemu prema načelima štednje i racionalnog korištenja ostvarenih sredstava.

Članak 8.

Korisnici smiju preuzimati obveze najviše do visine sredstava osiguranih u  Posebnom dijelu Proračuna.

Dodjela sredstava korisnicima vršit će se sukladno njihovim financijskim planovima, za cijelu godina po mjesecima, vodeći računa o mogućnostima Proračuna.

Članak 9.

Plaćanje preuzetih obveza po ugovorima, koje dospijevaju u slijedećim godinama mora se kao obveza uključiti u godinu u kojoj dospijeva.

Članak 10.

Općinski načelnik odobrava preraspodjelu na proračunskim stavkama kod proračunskih korisnika ili između proračunskih korisnika najviše do 5 % rashoda i izdataka na stavci koja se umanjuje.

Načelnik je dužan izvijestiti Općinsko vijeće  o preraspodjelama iz st.1. ovog članka na prvoj narednoj sjednici  Općinskog vijeća.

Članak 11.

U proračunu su planirana sredstva proračunske zalihe u svoti od 15.827,00 eura.

O korištenju sredstava proračunske zalihe odlučuje općinski načelnik.

Članak 12.

Proračunski korisnici odgovorni su za naplatu vlastitih prihoda i primitaka kao i za izvršavanje  svih rashoda i izdataka u skladu s namjenama.

Članak 13.

Postupak nabave roba, radova i usluga mora se temeljiti na propisima o javnoj nabavi.

Općinski načelnik donosi odluke i odgovorna je osoba u svim postupcima javne nabave sukladno Zakonu o javnoj nabavi.

Općinski načelnik može plaćati predujmom (avansom) do vrijednosti 10.000,00 eura bez poreza na dodanu vrijednost za nabavu roba usluga i radova.

**IV. UPRAVLJANJE FINANCIJSKOM I NEFINANCIJSKOM  IMOVINOM**

Članak 14.

Raspoloživim novčanim sredstvima na računu Proračuna upravlja Općinski načelnik.

Novčana sredstva iz stavka 1. ovog članka mogu se polagati u poslovnu banku, poštujući načela sigurnosti i likvidnosti. Odluku o izboru banke donosi Općinski načelnik.

Članak 15.

Općinski načelnik može otpisati ili djelomično otpisati potraživanja ukoliko bi troškovi postupka naplate potraživanja bili u nesrazmjeru s visinom potraživanja.

Članak  16.

Nefinancijska dugotrajna imovina mora se osigurati ako postoji zakonska obveza ili o drugim okolnostima odlučuje sam korisnik poštujući načela učinkovitosti i ekonomičnosti raspolaganja proračunskim sredstvima, jer se u protivnom nadoknada za štetu nastala na neosiguranoj nefinancijskoj imovini isplaćuje iz Proračuna.

**V. ZADUŽIVANJE I JAMSTVA**

Članak 17.

Kreditno zaduženje u iznosu od 2.550.000,00 EUR koje je odobreno za kapitalni projekt „Izgradnja dječjeg vrtića u Lipovljanima“ planira se u proračunu i projekcijama prema planu korištenja, iznos očekivanog ukupnog duga glavnice na kraju proračunske 2025. godine je 2.501.237,00 eura.

Članak 18.

Ukupna godišnja obveza općine može iznositi najviše do 20 % ostvarenih prihoda u godini koja prethodi godini u kojoj se zadužuje, a u iznos ukupne godišnje obveze uključena su i dana jamstva kao i neplaćene obveze iz prethodnih godina.

Trgovačko društvo u vlasništvu općine može se zadužiti samo uz suglasnost osnivača.

Općina Lipovljani može izdavati jamstva za ispunjavanje obveze trgovačkog društva i javne ustanove.

Odluku o zaduživanju trgovačkog društva donosi općinsko vijeće.

Davanje jamstva uvjetovat će se osiguranjem naplate na temelju zaloga imovine tražitelja kredita, odnosno drugim instrumentima osiguranja.

**VI. OPĆINSKA RIZNICA**

Članak 19.

Uplate prihoda i primitaka, te isplate rashoda i izdataka Proračuna i proračunskih korisnika izvršavaju se putem jedinstvenog računa Općinske riznice.

Općinskom riznicom upravlja Jedinstveni upravni odjel.

Članak 20.

Prihodi Proračuna ubiru se i uplaćuju u Proračun u skladu sa Zakonom i drugim propisima neovisno o visini prihoda planiranih u Proračunu.

Vlastiti i namjenski prihodi i primici proračunskih korisnika uplaćuju se u Proračun općine.

Sva plaćanja unutar Općinske riznice prema dobavljačima proračunskih korisnika izvršavaju se izravno, temeljem zahtjeva proračunskih korisnika za plaćanje, putem jedinstvenog računa.

Ostvarenje i utrošak vlastitih namjenskih prihoda proračunskih korisnika nadzire Jedinstveni upravni odjel.

**VII. PRAVA I OBVEZE PRORAČUNSKIH KORISNIKA**

Članak 21.

Čelnik proračunskog korisnika odgovoran je za planiranje i izvršavanje dijela Proračuna (razdjela). Odgovoran je za zakonitost, svrhovitost, učinkovitost i za ekonomično raspolaganje proračunskim sredstvima. Također je odgovoran za preuzimanje obveza, izdavanje naloga za naplatu u korist proračunskih sredstava.

Članak 22.

Proračunski korisnici dostavljaju polugodišnje i godišnje izvještaje koji zajedno sa polugodišnjim i godišnjim izvještajem  Proračuna čine konsolidirani financijski izvještaj koji se zajedno sa polugodišnjim i godišnjim obračunom Proračuna dostavlja Općinskom načelniku.

Članak 23.

Ova će se odluka objaviti u Službenom vjesniku, a primjenjivat će se od 01. siječnja 2025. godine.

Predsjednik

Tomislav Lukšić, dipl. ing. šum.